title: A Tanács (EU) 2020/510 végrehajtási rendelete (2020. április 7.) az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendelet végrehajtásáról

text:
                  8.4.2020

                  HU

                  Az Európai Unió Hivatalos Lapja

                  L 113/1

         A TANÁCS (EU) 2020/510 VÉGREHAJTÁSI RENDELETE
         (2020. április 7.)
         az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 359/2011/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az iráni helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló, 2011. április 12-i 359/2011/EU tanácsi rendeletre (1) és különösen annak 12. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2011. április 12-én elfogadta a 359/2011/EU rendeletet.

                     (2)

                     A 2011/235/KKBP tanácsi határozat (2) felülvizsgálata alapján a Tanács úgy határozott, hogy az abban előírt korlátozó intézkedéseket 2021. április 13-ig meg kell hosszabbítani.

                     (3)

                     A Tanács továbbá azt is megállapította, hogy 82 személyre vonatkozóan a 359/2011/EU rendelet I. mellékletében foglalt bejegyzéseket naprakésszé kell tenni.

                     (4)

                     A 359/2011/EU rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 359/2011/EU rendelet I. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2020. április 7-én.

                  a Tanács részéről

                  az elnök

               G. GRLIĆ RADMAN

            (1)  HL L 100., 2011.4.14., 1. o.

            (2)  A Tanács 2011/235/KKBP határozata (2011. április 12.) az iráni helyzetre tekintettel egyes személyekkel és szervezetekkel szemben hozott korlátozó intézkedésekről (HL L 100., 2011.4.14., 51. o.).

            MELLÉKLET
            A következő személyekre vonatkozó, a 359/2011/EU rendelet I. mellékletében foglalt bejegyzések helyébe az alábbiak lépnek:
            Személyek

                           Név

                           Azonosító adat

                           Indokolás

                           A jegyzékbe való felvétel időpontja

                           „1.

                           AHMADI- MOQADDAM Esmail

                           Születési hely: Teherán (Irán)
                           Születési idő: 1961
                           Nem: férfi

                           Korábban a fegyveres erők főparancsnokának biztonsági ügyekért felelős vezető tanácsadója. 2005-től 2015 elejéig az Iráni Nemzeti Rendőrség vezetője. 2011. januártól 2015 elejéig a (jegyzékbe vett) számítástechnikai bűnözésre szakosodott iráni rendőrségi egység vezetője is. A parancsnoksága alatt álló erők brutális támadásokat hajtottak végre békés tüntetőkkel szemben, valamint 2009. június 15-én erőszakos éjszakai támadást intéztek a Teheráni Egyetem kollégiumai ellen. Jelenleg a jemeni népet támogató iráni központ vezetője.

                           2011.4.12.

                           2.

                           ALLAHKARAM Hossein

                           Születési hely: Nadzsafábád (Irán)
                           Születési idő: 1945
                           Nem: férfi

                           Az Ansar-e Hezbollah koordinációs tanácsának vezetője és az Iszlám Forradalmi Gárda (IRGC) korábbi vezérezredese. Az Ansar-e Hezbollah egyik alapítója. Ez a katonai jellegű erő felel az 1999-ben, 2002-ben és 2009-ben diákok és egyetemek ellen végrehajtott erőszakos fellépés során alkalmazott szélsőséges erőszakért.
                           Továbbra is vezető szerepet tölt be egy olyan szervezetben, amely kész a lakossággal szemben emberi jogi jogsértéseket elkövetni, így többek között támogatja a nők ellen az öltözetük miatt elkövetett erőszakot.

                           2011.4.12.

                           3.

                           ARAGHI (ERAGHI) Abdollah

                           Nem: férfi
                           Rangja: dandártábornok

                           Az IRGC dandártábornoka. A fegyveres erők vezérkara biztonsági részlegének vezetője. Korábban az IRGC szárazföldi erői vezetőjének helyettese. Közvetlen, személyes felelőssége volt a tüntetések leverésében 2009 nyara folyamán.

                           2011.4.12.

                           4.

                           FAZLI Ali

                           Nem: férfi
                           Rangja: dandártábornok

                           Az Imam Hossein kadétiskola vezetője (2018 óta). A Baszidzs korábbi alparancsnoka (2009–2018), az IRGC Seyyed al-Shohada hadtestének (Teherán tartomány) vezetője (2010. februárig). A Seyyed al-Shohada hadtest felel Teherán tartomány biztonságáért, és 2009-ben kulcsszerepet játszott a tüntetők brutális leverésében.

                           2011.4.12.

                           6.

                           JAFARI Mohammad-Ali (más néven: »Aziz Jafari«)

                           Születési hely: Jazd (Irán)
                           Születési idő: 1957.9.1.
                           Nem: férfi

                           A Hazrat-e Baqiatollah társadalmi és kulturális központ igazgatója. Az IRGC korábbi parancsnoka (2007. szeptember – 2019. április). Az IRGC és a Mohammad-Ali (Aziz) Jafari vezérezredes parancsnoklása alatt álló Sarollah támaszpont kulcsszerepet játszott a 2009-es elnöki választásokba való illegális beavatkozásban: politikai aktivistákat tartóztattak le és tartottak fogva, valamint tüntetőkkel csaptak össze az utcákon.

                           2011.4.12.

                           7.

                           KHALILI Ali

                           Nem: férfi

                           Az IRGC parancsnoka, a Sarollah támaszponton vezető szerepet tölt be. Aláírta azt a 2009. június 26-án kelt, az Egészségügyi Minisztériumnak címzett levelet, amely megtiltja, hogy a választásokat követő események során megsérült, illetve kórházba került személyek kézhez kaphassák az őket érintő dokumentumokat és egészségügyi dokumentációt.

                           2011.4.12.

                           8.

                           MOTLAGH Bahram Hosseini

                           Nem: férfi

                           A Hadseregparancsnoki és Katonatiszti Főiskola (DAFOOS) korábbi vezetője. Az IRGC Seyyed al-Shohada hadtestének (Teherán tartomány) korábbi vezetője. A Seyyed al-Shohada hadtest kulcsszerepet játszott a 2009-es tüntetések leverésének megszervezésében.

                           2011.4.12.

                           9.

                           NAQDI Mohammad-Reza

                           Születési hely: Nedzsef (Irak)
                           Születési idő: 1952 körül.
                           Nem: férfi
                           Rangja: dandártábornok

                           Az Iszlám Forradalmi Gárda (IRGC) helyettes koordinátora. Az IRGC kulturális és szociális ügyekért felelős korábbi helyettes vezetője. Korábban a Baszidzs parancsnoka (2009–2016). Az IRGC Baszidzs erőjének parancsnokaként Naqdi felelt a Baszidzs által 2009 végén elkövetett visszaélésekért, vagy pedig közreműködött azokban, ideértve a 2009. decemberi Ashura-napi tüntetések elleni erőszakos fellépést, amelynek következtében 15 személy meghalt, és tüntetők százait tartóztatták le. A Baszidzs parancsnokává való 2009. októberi kinevezése előtt Naqdi a Baszidzs hírszerzési részlegének vezetője volt, így ő felelt a választásokat követő erőszakos fellépések során letartóztatott személyek kihallgatásáért.

                           2011.4.12.

                           10.

                           RADAN Ahmad-Reza

                           Születési hely: Iszfahán (Irán)
                           Születési idő: 1963
                           Nem: férfi

                           A Nemzeti Rendőrséghez kapcsolódó Iráni Bűnüldöző Erők Stratégiai Tanulmányi Központjának vezetője. 2014 júniusáig az Iráni Nemzeti Rendőrség helyettes vezetője. Radan 2008-tól volt az Iráni Nemzeti Rendőrség helyettes vezetője, és ilyen minőségében felelt a rendőrség által a tüntetőkkel szemben elkövetett verésekért, gyilkosságokért, önkényes letartóztatásokért és fogva tartásokért. Jelenleg az IRGC-nek az iraki »terroristaellenes« erők kiképzéséért felelős parancsnoka.

                           2011.4.12.

                           11.

                           RAJABZADEH Azizollah

                           Nem: férfi

                           Teherán polgármesterének tanácsadója. Korábban a Teheráni Katasztrófaenyhítő Szervezet (TDMO) vezetője (2010–2013). 2010. januárig a Teheráni Rendőrség vezetőjeként felelős volt a tüntetők és a diákok ellen elkövetett erőszakos rendőri támadásokért. Nagy-Teherán Bűnüldöző Erőinek parancsnokaként Azizollah Rajabzadeh volt a legmagasabb rangú személy, akit a Kahrizak börtönben 2009 decemberében történt visszaélések kapcsán vád alá helyeztek.

                           2011.4.12.

                           12.

                           SAJEDI-NIA Hossein

                           Nem: férfi

                           Rendőrségi műveleti parancsnokhelyettes. Korábban a Teheráni Rendőrség vezetője, az Iráni Nemzeti Rendőrség korábbi helyettes vezetője, aki a rendőri műveletekért felel. Az iráni fővárosban a tüntetések leverésére irányuló műveletek koordinálásáért felel a Belügyminisztérium nevében.

                           2011.4.12.

                           13.

                           TAEB Hossein

                           Születési hely: Teherán (Irán)
                           Születési idő: 1963
                           Nem: férfi

                           2009 októberétől az IRGC hírszerzési szervezetének vezetője. Feladatkörét 2019 májusában kiterjesztették az IRGC stratégiai hírszerzése helyettesi hivatalának és az IRGC hírszerzési szervezetének összevonásával. A Baszidzs parancsnoka 2009 októberéig. A parancsnoksága alá tartozó erők részt vettek békés tüntetők tömeges megverésében, meggyilkolásában, fogva tartásában és kínzásában.

                           2011.4.12.

                           14.

                           SHARIATI Seyeed Hassan

                           Nem: férfi

                           A Legfelsőbb Bíróság 28. szekciójának tanácsadója és tagja. A Meshedi Bíróság vezetője 2014. szeptemberig. A felügyelete alatt lefolytatott tárgyalások rögtönítélő, zárt ülésben megtartott tárgyalások voltak, ahol a vádlottak alapvető jogait nem tartották tiszteletben, és az ítéleteket erővel vagy kínzással kikényszerített vallomásokra alapozták. Mivel tömegével adtak ki kivégzési parancsot, a halálbüntetések kiszabása a tisztességes bírósági eljárás biztosítása nélkül történt.

                           2011.4.12.

                           15.

                           DORRI- NADJAFABADI Ghorban-Ali

                           Születési hely: Nadzsafábád (Irán)
                           Születési idő: 1945
                           Nem: férfi

                           A Szakértők Közgyűlésének tagja, valamint a legfelsőbb vezetőt képviseli a Markazi (»középső«) tartományban. A Legfelsőbb Közigazgatási Bíróság vezetője. Irán főügyésze 2009. szeptemberig, valamint korábbi hírszerzési miniszter, Khatami elnöksége alatt. Irán főügyészeként ő rendelte el és felügyelte a választások utáni első tüntetéseket követő kirakatpereket, ahol a vádlottaknak nem biztosították a jogaikat, és ügyvédet sem.

                           2011.4.12.

                           16.

                           HADDAD Hassan (más néven: Hassan ZAREH DEHNAVI)

                           Nem: férfi

                           Korábban a Teheráni Forradalmi Bíróság biztonságért felelős tisztségviselő-helyettese. Korábbi bíró, Teheráni Forradalmi Bíróság, 26. körzet. A választásokat követő válság kapcsán fogva tartottak ügyeiért felelős személy, aki az említett személyek elhallgattatása céljából rendszeresen megfélemlítette a fogvatartottak családját. Döntő szerepe volt a Kahrizak börtönbe való bebörtönzések elrendelésében 2009-ben. 2014. novemberben az iráni hatóságok hivatalosan elismerték, hogy szerepe volt a fogvatartottak halálában.

                           2011.4.12.

                           17.

                           SOLTANI Hodjatoleslam Seyed Mohammad

                           Nem: férfi

                           Az Iszlám Propagandaszervezet vezetője Razavi Horászán tartományban. A Meshedi Forradalmi Bíróság bírája 2013-ig. A felügyelete alatt lefolytatott tárgyalások rögtönítélő, zárt ülésben megtartott tárgyalások voltak, ahol a vádlottak alapvető jogait nem tartották tiszteletben. Mivel tömegével adtak ki kivégzési parancsot, a halálbüntetések kiszabása a tisztességes bírósági eljárás biztosítása nélkül történt.

                           2011.4.12.

                           18.

                           HEYDARIFAR Ali-Akbar

                           Nem: férfi

                           Korábbi bíró, Teheráni Forradalmi Bíróság. Részt vett a tüntetők ügyeivel kapcsolatos tárgyalásokon. A bíróság meghallgatta a Kahrizak börtönben történt visszaélések kapcsán. Döntő szerepe volt a Kahrizak börtönbe való bebörtönzések elrendelésében 2009-ben. 2014. novemberben az iráni hatóságok hivatalosan elismerték, hogy szerepe volt a fogvatartottak halálában.

                           2011.4.12.

                           19.

                           JAFARI-DOLATABADI Abbas

                           Születési hely: Jazd (Irán)
                           Születési idő: 1953
                           Nem: férfi

                           Teherán korábbi főügyésze (2009. augusztus – 2019. április). Dolatabadi hivatala nagy számú tüntetőt helyezett vád alá, köztük olyan személyeket, akik 2009 decemberében részt vettek az Ashura-napi tüntetéseken. 2009 szeptemberében elrendelte Karroubi hivatalának bezárását és több reformpolitikus letartóztatását, 2010 júniusában pedig betiltott két reformpárti politikai pártot. Hivatala a »Muharebeh« vádjával (Isten elleni háború) vádolt meg tüntetőket, amely halálbüntetést von maga után, és megtagadta a tisztességes eljárás biztosítását. Hivatala továbbá a politikai ellenzék elleni széles körű erőszakos fellépés részeként reformpárti személyeket, emberi jogi aktivistákat és a médiában dolgozókat vett célba és tartóztatott le.
                           2018 októberében nyilatkozatban közölte a médiával, hogy négy fogva tartott iráni környezetvédelmi aktivista ellen vádat emelnek amiatt, hogy »terjesztik a korrupciót a földön«, ami halálbüntetést von maga után.

                           2011.4.12.

                           20.

                           MOGHISSEH Mohammad (más néven: NASSERIAN)

                           Nem: férfi

                           Bíró, a Teheráni Forradalmi Bíróság vezetője, 28. körzet. A bahái közösség tagjainak elítéléséért is felelősnek tartják. Választások utáni ügyekkel foglalkozott. Tisztességtelen bírósági eljárásokban hosszú szabadságvesztés-büntetést kiszabó ítéleteket hozott társadalmi és politikai aktivisták, valamint újságírók ellen, továbbá halálbüntetést kiszabó ítéleteket számos tüntető, illetve társadalmi és politikai aktivista ellen.

                           2011.4.12.

                           21.

                           MOHSENI-EJEI Gholam-Hossein

                           Születési hely: Edzsije
                           Születési idő: 1956 körül
                           Nem: férfi

                           A Hasznosítási Tanács tagja. Irán főügyésze 2009. szeptember óta, valamint a bírói kar helyettes vezetője és szóvivője. Hírszerzési miniszter a 2009-es választások idején. A 2009-es választások idején ő volt a hírszerzési miniszter, és az irányítása alá tartozó hírszerzési ügynökök aktivisták, újságírók, a rendszert bírálók és reformpárti politikusok százainak fogva tartásáért és kínzásáért, valamint hamis vallomások kikényszerítéséért voltak felelősek. Ezenfelül politikai szereplőket hamis vallomások megtételére kényszerítettek elviselhetetlen kihallgatások folyamán, amelyeknek részeként kínozták, bántották, zsarolták őket, és családtagjaikat megfenyegették.

                           2011.4.12.

                           22.

                           MORTAZAVI Said

                           Születési hely: Mejbod, Jazd tartomány (Irán)
                           Születési idő: 1967
                           Nem: férfi

                           Teheráni főügyész 2009. augusztusig. Teheráni főügyészként olyan általános utasítást adott ki, amelyet aktivisták, újságírók és diákok százainak letartóztatására használtak fel. 2010. januárban egy parlamenti vizsgálat megállapította, hogy közvetlenül felelős három olyan fogoly fogva tartásáért, akik az őrizet során később elhaláloztak. 2010. augusztusban felfüggesztették hivatalából, miután az iráni igazságügy vizsgálatot folytatott ellene azzal kapcsolatban, hogy mi volt a szerepe a választások után az ő utasítására letartóztatott három férfi halálában. 2014. novemberben az iráni hatóságok hivatalosan elismerték, hogy szerepe volt a fogvatartottak halálában. Az iráni bíróság 2015. augusztus 19-én felmentette azon vádak alól, amelyek három fiatal férfinak a Kahrizak börtönben 2009-ben történt megkínzásához és halálához kapcsolódtak.

                           2011.4.12.

                           23.

                           PIR-ABASSI Abbas

                           Nem: férfi

                           Büntetőtanácsi bíró. Korábbi bíró, Teheráni Forradalmi Bíróság, 26. körzet. A választások utáni ügyekért felelt. Tisztességtelen bírósági eljárásokban hosszú szabadságvesztés-büntetést kiszabó ítéleteket hozott emberi jogi aktivisták ellen, valamint halálbüntetést kiszabó ítéleteket hozott számos tüntető ellen.

                           2011.4.12.

                           24.

                           MORTAZAVI Amir

                           Nem: férfi

                           A bírói kar szociális ügyekért és bűnmegelőzésért felelős egységének vezetőhelyettese Razavi Horászán tartományban. Meshedi helyettes ügyész legalább 2015-ig. A felügyelete alatt lefolytatott tárgyalások rögtönítélő, zárt ülésben megtartott tárgyalások voltak, ahol a vádlottak alapvető jogait nem tartották tiszteletben. Mivel tömegével adtak ki kivégzési parancsot, a halálbüntetések kiszabása a tisztességes bírósági eljárás biztosítása nélkül történt.

                           2011.4.12.

                           25.

                           SALAVATI Abdolghassem

                           Nem: férfi

                           Bíró, a Teheráni Forradalmi Bíróság vezetője, 15. körzet. A Teheráni Törvényszék nyomozási bírája. A választások utáni ügyek felelőseként tanácselnökként járt el a 2009 nyarán lefolytatott kirakatperekben, és halálra ítélt a kirakatperben megjelent két monarchistát. Több mint száz politikai fogoly, emberi jogi aktivista és tüntető ügyében szabott ki hosszú szabadságvesztés-büntetést.
                           2018-as beszámolók szerint a későbbiekben is szabott ki hasonló büntetéseket, amelyeknél nem biztosította a tisztességes bírósági eljárást.

                           2011.4.12.

                           26.

                           SHARIFI Malek Adjar (más néven: SHARIFI Malek Ajdar)

                           Nem: férfi

                           A Legfelsőbb Bíróság bírája, a 43. körzet vezetője. A Kelet-Azerbajdzsáni Bíróság korábbi vezetője. Sakineh Mohammadi-Ashtiani tárgyalásáért felelős személy.

                           2011.4.12.

                           27.

                           ZARGAR Ahmad

                           Nem: férfi

                           A Gazdasági Korrupciós Szakbíróság 2. körzetének bírája. Az erkölcs megőrzéséért felelős szervezet vezetője. Korábbi bíró, Teheráni Fellebbviteli Bíróság, 36. körzet.
                           Tüntetőkkel szembeni hosszú börtönbüntetést és halálbüntetést kiszabó ítéleteket erősített meg.

                           2011.4.12.

                           28.

                           YASAGHI Ali-Akbar

                           Nem: férfi

                           A Legfelsőbb Bíróság bírája, a 44. körzet vezetője. A Setad-e Dieh Alapítvány vezérigazgató-helyettese. A Meshedi Forradalmi Bíróság főbírája (2001-től 2011-ig). A felügyelete alatt lefolytatott tárgyalások rögtönítélő, zárt ülésben megtartott tárgyalások voltak, ahol a vádlottak alapvető jogait nem tartották tiszteletben. Mivel tömegével adtak ki kivégzési parancsot (2009 nyara és 2011 nyara között mintegy 550-et), a halálbüntetések kiszabása a tisztességes bírósági eljárás biztosítása nélkül történt.

                           2011.4.12.

                           29.

                           BOZORGNIA Mostafa

                           Nem: férfi

                           Az Evin börtön 350-es körletének vezetője. Több alkalommal indokolatlan erőszakot alkalmazott a foglyokkal szemben.

                           2011.4.12.

                           30.

                           ESMAILI Gholam-Hossein

                           Nem: férfi

                           2019 áprilisa óta a bírói kar szóvivője. A teheráni bírói kar korábbi vezetője. Az Iráni Börtönök Szervezetének korábbi vezetője. E minőségében közreműködött politikai tüntetők tömeges őrizetbe vételében és a börtönökben elkövetett visszaélések eltussolásában.

                           2011.4.12.

                           31.

                           SEDAQAT (más néven: Sedaghat) Farajollah

                           Nem: férfi

                           A Teheráni Általános Börtönigazgatóság főtitkárhelyettese. A teheráni Evin börtön vezetője 2010. októberig; vezetősége idején kínzásokra került sor a börtönben. Őrként számos alkalommal megfenyegette a foglyokat, és nyomást gyakorolt rájuk.

                           2011.4.12.

                           32.

                           ZANJIREI Mohammad-Ali

                           Nem: férfi

                           Az Iráni Börtönök Szervezete vezetőjének vezető tanácsadójaként és az Iráni Börtönök Szervezetének helyettes vezetőjeként felelős a fogvatartottakkal szembeni súlyos emberi jogi jogsértésekért. Az irányítása alatt álló rendszerben a fogvatartottakkal szemben bántalmazást, kínzást és embertelen/megalázó bánásmódot alkalmaztak, valamint rendkívül rossz körülmények között tartották őket.

                           2011.4.12.

                           33.

                           ABBASZADEH-MESHKINI Mahmoud

                           Nem: férfi

                           Az iráni Emberi Jogi Főtanács tanácsadója. Korábban az Emberi Jogi Főtanács titkára. Ilám tartomány korábbi kormányzója. A Belügyminisztérium korábbi politikai igazgatója. A politikai pártok és csoportok tevékenységéről szóló törvény 10. cikke szerinti bizottság elnökeként ő felelt a tüntetések és más nyilvános rendezvények engedélyezéséért, valamint a politikai pártok bejegyzéséért.
                           2010-ben felfüggesztette két, Moussavihoz kapcsolható reformpárti politikai párt, az Iszlám Irán Részvételi Front és az Iszlám Forradalom Mudzsahedin Szervezete tevékenységét. 2009-től kezdődően folyamatosan és következetesen elutasított miden nem kormányzati eseményt, megtagadva ezáltal a tüntetéshez fűződő alkotmányos jogot, ami számos békés tüntető letartóztatásához vezetett, ez pedig sérti a gyülekezési szabadság jogát.
                           2009-ben megtagadta az ellenzéktől az elnökválasztás kapcsán tartott tüntetéseken meggyilkolt emberek gyászszertartásának megtartására vonatkozó engedélyt.

                           2011.10.10.

                           34.

                           AKBARSHAHI Ali-Reza

                           Nem: férfi

                           Az Iráni Kábítószer-felügyeleti Parancsnokság (más néven: Iráni Kábítószer Elleni Parancsnokság) korábbi főigazgatója. A teheráni rendőrség korábbi parancsnoka. Vezetése alatt a rendőri erők törvénytelen erőszakot alkalmaztak a gyanúsítottakkal szemben a letartóztatás és az előzetes fogva tartás során. A teheráni rendőrség továbbá 2009 júniusában részt vett a teheráni egyetemi kollégiumokkal szembeni rajtaütésekben, amelyek során egy iráni madzslisz bizottság szerint több mint 100 diák sérült meg a rendőrség és a Baszidzs akciói nyomán. Jelenleg a vasúti rendőrség vezetője.

                           2011.10.10.

                           35.

                           AKHARIAN Hassan

                           Nem: férfi

                           A karadzsi Radzsaishar börtön 1-es körletének igazgatója 2010. júliusig. Több korábbi fogvatartott is beszámolt az általa alkalmazott kínzásról, valamint arról, hogy parancsot adott annak megakadályozására, hogy a foglyok orvosi ellátásban részesüljenek. A Radzsaishar börtön egyik említett fogvatartottja beszámolójának átirata szerint az őrök Akharian tudtával valamennyien durván bántalmazták őt. Bejelentés érkezett továbbá legalább egy fogvatartottnak – Mohsen Beikvandnak – az Akharian igazgatósága alatti bántalmazásáról és haláláról. Beikvand 2010 szeptemberében hunyt el. Fogolytársai hiteles beszámolói szerint Hassan Akharian utasítására ölték meg.

                           2011.10.10.

                           36.

                           AVAEE Seyyed Ali-Reza (más néven: AVAEE Seyyed Alireza)

                           Nem: férfi

                           Igazságügyi miniszter. A különleges nyomozó hivatal korábbi igazgatója. 2016. júliusig belügyminiszter-helyettes és az állami nyilvántartó szerv vezetője. 2014. április óta tanácsadó a Bírák Fegyelmi Bíróságán. A teheráni bírói kar korábbi elnöke. A teheráni bírói kar elnökeként felelős volt az emberi jogok megsértésért, önkényes letartóztatásokért, a fogvatartottak jogainak megtagadásáért és nagyszámú kivégzésért.

                           2011.10.10.

                           37.

                           BANESHI Jaber

                           Nem: férfi

                           2011. novembertől a Sirázi Fellebbviteli Bíróság 22. körzetének vezetője. Sirázi ügyész 2011. októberig. Ügyész volt a 2008-as sirázi pokolgépes merénylet ügyében, amelyet a rezsim arra használt fel, hogy más, az ügyhöz nem köthető személyeket halálra ítéljen. Halálbüntetéseket és más súlyos büntetéseket szabott ki kisebbségi csoportok tagjaira, amelyek többek között sértették olyan emberi jogaikat, mint a tisztességes eljáráshoz és az önkényes fogva tartással szembeni védelemhez való jog.

                           2011.10.10.

                           38.

                           FIRUZABADI Maj-Gen Dr Seyyed Hasan (más néven: FIRUZABADI Maj-Gen Dr Seyed Hassan; FIROUZABADI Maj-Gen Dr Seyyed Hasan; FIROUZABADI Maj-Gen Dr Seyed Hassan)

                           Születési hely: Meshed.
                           Születési idő: 1951.2.3.
                           Nem: férfi

                           Az iráni fegyveres erők korábbi vezérkari főnökeként (1989-től 2016-ig) a legfőbb katonai parancsnok volt, az ő irányítása alatt állt valamennyi katonai hadosztály és politika, az Iszlám Forradalmi Gárdát és a rendőrséget is beleértve. 2009-ben a hivatalos parancsnoki lánc alapján az ő parancsnoksága alatt lévő erők brutális erőszakot alkalmaztak békés tüntetőkkel szemben, valamint tömeges letartóztatást hajtottak végre.
                           Jelenleg a legfelsőbb vezető katonai tanácsadója, valamint a Legfelső Nemzeti Biztonsági Tanács és a Hasznosítási Tanács tagja.

                           2011.10.10.

                           39.

                           GANJI Mostafa Barzegar

                           Nem: férfi

                           Komi főügyész (2008-tól 2017-ig), jelenleg a börtönökért felelős főigazgatóság vezetője. Komban bűnelkövetők tucatjainak az önkényes letartóztatásáért és a velük szembeni rossz bánásmódért volt felelős. Közreműködött a jogszerű eljáráshoz való jog súlyos megsértésében, ami hozzájárult a halálbüntetés túlzott és egyre terjedő alkalmazásához, valamint ahhoz, hogy 2009-ben és 2010-ben ugrásszerűen megnőtt a kivégzések száma.

                           2011.10.10.

                           40.

                           HABIBI Mohammad Reza

                           Nem: férfi

                           Iszfahán legfőbb ügyésze. Az igazságügyi minisztérium jazdi hivatalának korábbi vezetője. Iszfahán korábbi helyettes ügyésze. Részt vett a vádlottaktól a tisztességes eljárást megtagadó eljárásokban; ilyen volt például a 2011 májusában azt követően kivégzett Abdollah Fathi ügye, hogy Habibi a 2010. márciusi tárgyalásán figyelmen kívül hagyta a meghallgatáshoz való jogát és a mentális egészségi állapotát. Közreműködött tehát a jogszerű eljáráshoz való jog súlyos megsértésében, ami hozzájárult ahhoz, hogy 2011-ben ugrásszerűen megnőtt a kivégzések száma.

                           2011.10.10.

                           41.

                           HEJAZI Mohammad

                           Születési hely: Iszfahán
                           Születési idő: 1956
                           Nem: férfi

                           IRGC-parancsnok, aki döntő szerepet játszott Irán »ellenségeinek« megfélemlítésében és megfenyegetésében. Az Iszlám Forradalmi Gárda Sarollah hadtestének korábbi vezetőjeként és a Baszidzs milícia korábbi vezetőjeként 2009-ben központi szerepe volt a választásokat követő, tüntetők elleni erőszakos fellépésekben.

                           2011.10.10.

                           43.

                           JAVANI Yadollah

                           Nem: férfi

                           Az IRGC politikai ügyekért felelős helyettes parancsnoka. Számos kísérletet tett a szólásszabadság és a szabad közbeszéd elnyomására azáltal, hogy nyilvános felszólalásaiban támogatta a tüntetők és a másként gondolkodók letartóztatását és megbüntetését. Az egyik első magas rangú tisztviselő, aki 2009-ben kérte Moussavi, Karroubi és Khatami letartóztatását. Támogatta a tisztességes tárgyaláshoz való jogot sértő módszerek, így például a nyilvános vallomástétel alkalmazását, és több kihallgatás tartalmát még a tárgyalás előtt nyilvánosságra hozta. Bizonyítékok utalnak arra is, hogy szemet hunyt a tüntetőkkel szemben alkalmazott erőszak felett, az IRGC fontos tagjaként pedig nagy valószínűséggel tudomása volt a vallomások kikényszerítése céljából alkalmazott durva kihallgatási módszerekről.

                           2011.10.10.

                           44.

                           JAZAYERI Massoud

                           Nem: férfi
                           Rangja: dandártábornok

                           Az iráni fegyveres erők közös katonai állományán belül Massoud Jazayeri dandártábornok volt a vezérkari főnök kulturális és médiaügyekkel foglalkozó helyettese (más néven Államvédelmi Propagandahivatal). A vezérkari főnök helyetteseként tevékenyen részt vett a 2009-es tüntetések leverésében. Egy a Kajhannak adott interjúban figyelmeztetett, hogy Iránon belül és kívül már számos tüntetőt azonosítottak, akikkel szemben a megfelelő időben meg fogják tenni a szükséges lépéseket.
                           Nyíltan sürgette a külföldi média irodáival és az iráni ellenzékkel szembeni kemény fellépést. 2010-ben arra kérte a kormányt, hogy hozzon szigorúbb törvényeket a külföldi médiával együttműködő irániakkal szemben.

                           2011.10.10.

                           45.

                           JOKAR Mohammad Saleh

                           Nem: férfi

                           A Forradalmi Gárda parlamenti ügyekkel foglalkozó helyettes vezetője. 2011-től 2016-ig Jazd tartomány parlamenti képviselője, továbbá a parlament nemzetbiztonsági és külpolitikai bizottságának tagja. A Baszidzs tanulói szervezetének korábbi parancsnoka.
                           E minőségében tevékenyen részt vett a tüntetések elfojtásában, valamint a gyermekek és a fiatalok indoktrinálásában azzal a céllal, hogy tartósan elnyomja a szólásszabadságot és a másként gondolkodást. A parlament nemzetbiztonsági és külpolitikai bizottságának tagjaként nyilvánosan támogatta a kormányellenes megnyilvánulások elfojtását.

                           2011.10.10.

                           46.

                           KAMALIAN Behrouz
                           (más néven: Hackers Brain, Behrooz_Ice)

                           Születési hely: Teherán (Irán)
                           Születési idő: 1983
                           Nem: férfi

                           Az iráni rezsimmel kapcsolatban álló »Ashiyaneh« számítástechnikai csoport vezetője. A Behrouz Kamalian által alapított »Ashiyaneh« Digital Security nevű csoport felelős a belföldi ellenzők és reformpártiak, valamint a külföldi intézmények elleni számítástechnikai támadásokért. Kamalian szervezetének tevékenysége segítette a rezsim ellenállókkal szembeni fellépését, amelynek során számos esetben súlyosan megsértették az emberi jogokat.

                           2011.10.10.

                           47.

                           KHALILOLLAHI Moussa (más néven: KHALILOLLAHI Mousa, ELAHI Mousa Khalil)

                           Nem: férfi

                           Tebrizi ügyész. Részt vett Sakineh Mohammadi-Ashtiani ügyében, és közreműködik a jogszerű eljáráshoz való jog súlyos megsértésében.

                           2011.10.10.

                           48.

                           MAHSOULI Sadeq (más néven: MAHSULI Sadeq)

                           Születési hely: Urmia (Irán)
                           Születési idő: 1959/60
                           Nem: férfi

                           Mahmúd Ahmadinezsád korábbi iráni elnöknek és a Hasznosítási Tanács jelenlegi tagjának a tanácsadója és az Ellenállási Front helyettes vezetője. Népjóléti és társadalombiztosítási miniszter 2009 és 2011 között. Belügyminiszter 2009. augusztusig. Belügyminiszterként Mahsoulinak hatalma volt valamennyi rendőri erő, belügyminisztériumi biztonsági ügynök és titkosrendőr felett. Az irányítása alatt álló erők hajtották végre 2009. június 14-én a Teheráni Egyetem kollégiumaival szembeni támadásokat, valamint ők kínozták meg a diákokat a minisztérium alagsorában (az alagsor hírhedt 4. szintjén). Más tüntetők a rendőrség által Mahsouli irányítása mellett működtetett kahrizaki börtönben szenvedtek súlyos visszaéléseket.

                           2011.10.10.

                           49.

                           MALEKI Mojtaba

                           Nem: férfi

                           Az igazságügyi minisztérium helyettes vezetője Razavi Horászán tartományban. Korábbi kermanshahi ügyész. Szerepet játszott abban, hogy Iránban rendkívül sok halálos ítéletet szabtak ki, többek között hét olyan fogoly ügyében lefolytatott vádeljárás nyomán, akiket kábítószer-kereskedelemért elítéltek és még aznap – 2010. január 3-án – felakasztottak a kermanshahi központi börtönben.

                           2011.10.10.

                           50.

                           OMIDI Mehrdad (más néven: Reza; OMIDI Reza)

                           Nem: férfi

                           A rendőrség VI. részlegének (nyomozói osztály) vezetője. Az iráni rendőrség hírszerző szolgálatainak korábbi vezetője. Az iráni rendőrség számítástechnikai bűnözéssel foglalkozó osztályának korábbi vezetője. Felelős volt az internetet használó több ezer reformpárti személlyel és politikai ellenféllel szembeni vizsgálatokért és vádemelésekért. Felelős volt ezért a törvényes jogaik – többek között a véleménynyilvánítás szabadsága – védelmében szót emelő személyekkel szembeni, az emberi jogokat súlyosan megsértő kemény fellépések irányításáért a 2009-es Zöld Mozgalom idején és azt követően.

                           2011.10.10.

                           51.

                           SALARKIA Mahmoud

                           Nem: férfi
                           A teheráni »Persepolis« Futballklub korábbi igazgatója.

                           Teherán város benzin- és közlekedési bizottságának korábbi vezetője. A teheráni főügyész büntetés-végrehajtási ügyekkel foglalkozó helyettese a 2009-es erőszakos fellépések idején. A teheráni főügyész büntetés-végrehajtási ügyekkel foglalkozó helyetteseként közvetlenül felelős volt az ártatlan, békés tüntetőkkel és aktivistákkal szemben kiadott számos letartóztatási parancsért. Az emberijog-védők beszámolói szerint jóformán valamennyi letartóztatott személyt – az ő utasítása alapján – minden érintkezési lehetőségtől elzárva (nem léphetnek kapcsolatba az ügyvédjükkel és a családjukkal), vádemelés nélkül tartották fogva változó hosszúságú ideig, gyakran olyan körülmények között, hogy az erőszakos eltűnésnek is tekinthető. A családjukat gyakran nem is értesítették a letartóztatásról. Jelenleg ügyvédként dolgozik.

                           2011.10.10.

                           52.

                           KHODAEI SOURI Hojatollah

                           Születési hely: Szelszele (Irán)
                           Születési idő: 1964
                           Nem: férfi

                           A nemzetbiztonsági és külpolitikai bizottság tagja. Loresztán tartomány parlamenti képviselője. A parlament kül- és biztonságpolitikai bizottságának tagja. Az Evin börtön vezetője 2012-ig. Souri vezetése alatt a kínzás bevett gyakorlat volt az Evin börtönben. A 209. körletben számos aktivistát tartottak fogva a hatalmon lévő kormánnyal szembeni békés tevékenységeik miatt.

                           2011.10.10.

                           53.

                           TALA Hossein (más néven: TALA Hosseyn)

                           Nem: férfi

                           Iszlamsahr polgármestere. Korábbi iráni parlamenti képviselő. Teherán tartomány korábbi főkormányzója (»Farmandar«) 2010 szeptemberéig, felelős volt a rendőri erők beavatkozásáért és ezáltal a tüntetések elnyomásáért. 2010 decemberében kitüntetésben részesült a választásokat követő kemény fellépésekben játszott szerepéért.

                           2011.10.10.

                           54.

                           TAMADDON Morteza (más néven: TAMADON Morteza)

                           Születési hely: Sáhre-Kord Iszfahán
                           Születési idő: 1959
                           Nem: férfi

                           Teherán tartomány közbiztonsági tanácsának korábbi vezetője. Az Iszlám Forradalmi Gárda tagja, Teherán tartomány korábbi főkormányzója. Kormányzóként, valamint Teherán tartomány közbiztonsági tanácsának vezetőjeként általános felelősség terhelte az Iszlám Forradalmi Gárda által Teherán tartományban elkövetett minden elnyomó tevékenységért, beleértve a 2009. júniusa óta zajló politikai tüntetések leverését is. Jelenleg a Naszír ad-Dín Túszí Műszaki Egyetem igazgatósági tagja.

                           2011.10.10.

                           55.

                           ZEBHI Hossein

                           Nem: férfi

                           A bírói kar első helyettes tanácsadója, a Legfelsőbb Bíróság bírája. Az iráni főügyész helyettese (2007–2015). E minőségében felelősség terhelte a választásokat követő 2009-es tüntetések nyomán indított bírósági eljárásokért, amelyek lefolytatása során nem tartották tiszteletben az emberi jogokat. E szerepében túlzottan szigorú büntetéseket is jóváhagyott kábítószerrel kapcsolatos bűncselekményekért.

                           2011.10.10.

                           56.

                           BAHRAMI Mohammad-Kazem

                           Nem: férfi

                           A közigazgatási bíróság vezetője. A fegyveres erők igazságszolgáltatási ágának vezetőjeként 2009-ben közreműködött a békés tüntetőkkel szembeni kemény fellépésekben.

                           2011.10.10.

                           57.

                           HAJMOHAM-MADI Aziz (más néven: Aziz Hajmohammadi, Noorollah Azizmohammadi)

                           Születési hely: Teherán (Irán)
                           Születési idő: 1948
                           Nem: férfi

                           Teherán tartomány büntetőbíróságának bírája. Miután 1971 óta a bíróságon dolgozott, a tüntetőkkel szemben indított eljárásokban több tárgyalásban is részt vett, például Abdol-Reza Ghanbari tanár ügyében, akit politikai tevékenysége miatt 2010 januárjában letartóztattak és halálra ítéltek.

                           2011.10.10.

                           58.

                           BAGHERI Mohammad – Bagher

                           Nem: férfi

                           2015 decembere óta a Legfelsőbb Bíróság bírája. Dél-Horászán tartomány igazságszolgáltatásának a bűnmegelőzéssel megbízott korábbi helyettes vezetője. Azon a 140 halálos ítéleten túl, amelyeknek a 2010 márciusa és 2011 márciusa között történt végrehajtását 2011 júniusában elismerte, ugyanezen időszakban Dél-Horászán tartományban további kb. száz kivégzésre került titokban sor, amelyekről sem az ügyvédeket, sem a családokat nem értesítették. Közreműködött tehát a jogszerű eljáráshoz való jog súlyos megsértésében, ami hozzájárult a kivégzések nagy számához.

                           2011.10.10.

                           59.

                           BAKHTIARI Seyyed Morteza

                           Születési hely: Meshed (Irán)
                           Születési idő: 1952
                           Nem: férfi

                           A Khomeini Imám Segélyalapítvány elnöke (2019 júliusától). Reza imám síremléke őrzőjének korábbi helyettese. A Különleges Vallási Bíróság korábbi tisztségviselője. Korábbi igazságügy-miniszter 2009 és 2013 között. Igazságügy-minisztersége idején az iráni börtönviszonyok színvonala jócskán a nemzetközileg elfogadott normák szintje alá süllyedt, és a fogvatartottakkal szembeni rossz bánásmód általános gyakorlattá vált. Emellett kulcsszerepet játszott az iráni diaszpóra fenyegetésében és zaklatásában azáltal, hogy bejelentette egy olyan különleges bíróság felállítását, amely kizárólag az országhatárokon kívül élő irániakkal kapcsolatos ügyekkel foglalkozik. Emellett az ő irányítása alatt hirtelen megugrott az Iránban végrehajtott kivégzések száma, beleértve a kormány által elhallgatott titkos kivégzéseket és a kábítószerrel kapcsolatos bűncselekményekért való kivégzéseket is.

                           2011.10.10.

                           60.

                           HOSSEINI Dr Mohammad (más néven: HOSSEYNI, Dr Seyyed Mohammad; Seyed, Sayyed és Sayyid)

                           Születési hely: Rafszandzsán, Kermán tartomány
                           Születési idő: 1961
                           Nem: férfi

                           Mahmúd Ahmadinezsád korábbi iráni elnök tanácsadója és a YEKTA, egy keményvonalas politikai csoport szóvivője. Kulturális és iszlámügyi miniszter (2009–2013). A Forradalmi Gárda volt tagja, közreműködött az újságírók elnyomásában.

                           2011.10.10.

                           61.

                           MOSLEHI Heydar (más néven: MOSLEHI Heidar; MOSLEHI Haidar)

                           Születési hely: Iszfahán (Irán)
                           Születési idő: 1956
                           Nem: férfi

                           Az iráni fegyveres erők főparancsnoka ideológiai-politikai irodájának képviselője (2018 óta). Az IRGC legfelsőbb igazságszolgáltató szervének korábbi tanácsadója. A papság háborús szerepéről szóló kiadványokkal foglalkozó szervezet vezetője. Korábbi hírszerzési miniszter (2009–2013). A hírszerzési minisztérium az irányítása alatt folytatta a tüntetők és a rendszer bírálói önkényes fogva tartásának és üldözésének általános gyakorlatát. A hírszerzési minisztérium továbbra is fenntartja az evini börtön 209. körletét, ahol számos aktivistát tartanak fogva a hatalmon lévő kormánnyal szembeni békés tevékenységeik miatt. A hírszerzési minisztérium vallatói a 209. körletben a foglyokkal szemben verést, lelki terrort és nemi erőszakot alkalmaztak.

                           2011.10.10.

                           62.

                           ZARGHAMI Ezzatollah

                           Születési hely: Dezful (Irán)
                           Születési idő: 1959. július 22.
                           Nem: férfi

                           A Legfelsőbb Kibertér-tanácsnak és a Kulturális Forradalom Tanácsának tagja. Az Iráni Iszlám Köztársaság Műsorszolgáltatási Hatóságának (IRIB) korábbi vezetője 2014 novemberéig. Az IRIB-nél betöltött tisztségében a programokat érintő döntésekért felelős személy. Az IRIB 2009 augusztusában és 2011 decemberében fogvatartottak által kényszer alatt tett vallomásokat és számos kirakatpert sugárzott. Ez a tisztességes és jogszerű eljáráshoz való joggal kapcsolatos nemzetközi előírások egyértelmű megsértése.

                           2012.3.23.

                           63.

                           TAGHIPOUR Reza

                           Születési hely: Maragheh (Irán)
                           Születési idő: 1957
                           Nem: férfi

                           A Legfelsőbb Kibertér-tanács tagja. A teheráni városi tanács tagja. Korábbi információs és hírközlési miniszter (2009–2012)
                           Információs miniszterként a cenzúráért, valamint az internetes tevékenységeknek és a kommunikáció minden formájának (különös tekintettel a mobiltelefonokra) az ellenőrzéséért felelős egyik legmagasabb rangú tisztviselő volt. Politikai fogvatartottak kihallgatása során a kihallgatók a fogvatartottak személyes adatait, e-mailjeit és beszélgetéseit is felhasználják. A 2009-es elnökválasztás óta az utcai demonstrációk alatt számos alkalommal blokkolták a mobilhálózatok használatát és a szöveges üzenetküldést, zavarták a TV-csatornák műholdas adásait, az internetforgalmat pedig lokálisan felfüggesztették vagy legalábbis lelassították.

                           2012.3.23.

                           64.

                           KAZEMI Toraj

                           Nem: férfi

                           Az EU által jegyzékbe vett, számítástechnikai bűnözésre szakosodott rendőrségi egység nagy-teheráni körzetének vezetője. E minőségében kormányzati hackereket toborzó kampányt indított annak érdekében, hogy hatékonyabban ellenőrizzék az internetes adatforgalmat, és gátolják a »kártékony« weboldalak működését.

                           2012.3.23.

                           65.

                           LARIJANI Sadeq

                           Születési hely: Nedzsef (Irak)
                           Születési idő: 1960 vagy 1961. augusztus
                           Nem: férfi

                           2018. december 29-én a Hasznosítási Tanács vezetőjének nevezeték meg. A bírói kar elnöke 2009-től. A bírói kar elnökének jóvá kell hagynia, illetve ellen kell jegyeznie minden olyan ítéletet, amelyet qisas (megtorlás), hodoud (Isten ellen elkövetett bűnök) és ta’zirat (az állam ellen elkövetett bűncselekmények) ügyében hoznak. Ez halálbüntetést, korbácsolást és amputálást kiszabó ítéleteket is magában foglal. Ily módon a nemzetközi előírásokat megsértve számos halálos ítéletet is személyesen ellenjegyzett, többek között megkövezéseket, akasztásokat, fiatalkorúak kivégzését és nyilvános kivégzéseket, amelyek során például hidakra több ezres tömegek előtt akasztottak fel fogvatartottakat. Ezzel hozzájárult számos kivégzés végrehajtásához. Csonkítást – például amputálást, valamint savnak az elítélt szemébe csepegtetését – kimondó ítéleteket is jóváhagyott. Sadeq Larijani hivatalba lépése óta jelentősen megszaporodtak a politikai indíttatású letartóztatások, valamint megnőtt az emberijog-védők és a kisebbséghez tartozó személyek önkényes letartóztatásainak a száma. Sadeq Larijanit emellett felelősség terheli azért, hogy az iráni igazságszolgáltatási folyamatban rendszerszinten sérül a tisztességes eljáráshoz való jog.

                           2012.3.23.

                           66.

                           MIRHEJAZI Ali

                           Nem: férfi

                           A legfelsőbb vezető belső köréhez tartozik, részt vett a tiltakozások elfojtását szolgáló azon utasítások kidolgozásában, amelyeket 2009 óta alkalmaznak, továbbá kapcsolatban áll a tiltakozások elfojtásáért felelős személyekkel.

                           2012.3.23.

                           67.

                           SAEEDI Ali

                           Nem: férfi

                           1995 óta a legfelsőbb vezető képviselője a Forradalmi Gárdánál. Egész karrierje során a Forradalmi Gárdának dolgozott, egész pontosan annak hírszerzési részlegénél. Hivatali beosztása révén nélkülözhetetlen a legfelsőbb vezető hivatalától érkező parancsoknak a Forradalmi Gárda elnyomó gépezete felé történő közvetítésében.

                           2012.3.23.

                           68.

                           RAMIN Mohammad-Ali

                           Születési hely: Dezful (Irán)
                           Születési idő: 1954
                           Nem: férfi

                           A Nemzetközi Holokauszt Alapítvány főtitkára, amely szervezet 2006-ban, a holokauszt felülvizsgálatával foglalkozó nemzetközi konferencián jött létre. A konferenciát az iráni kormány nevében Ramin szervezte meg. Mivel 2013 decemberéig a sajtóért felelős miniszterhelyettes volt, elsődlegesen ő felel a cenzúráért. Közvetlenül felelős több reformpárti sajtóorgánum betiltásáért (Etemad, Etemad-e Melli, Shargh stb.), a független újságírói szakszervezet megszüntetéséért, továbbá újságírók megfélemlítéséért, illetve letartóztatásáért.

                           2012.3.23.

                           69.

                           MORTAZAVI Seyyed Solat

                           Születési hely: Fárszán, Csahármahál és Bahtijári tartomány (dél) – (Irán)
                           Születési idő: 1967
                           Nem: férfi

                           2019 novemberéig az Astan Qods Razavi Alapítvány teheráni szervezetének igazgatója. Irán második legnagyobb városának, Meshednek a korábbi polgármestere, ahol rendszeresen tartanak nyilvános kivégzéseket. Politikai ügyekért felelős korábbi belügyminiszter-helyettes, 2009-ben nevezték ki. E minőségében felelős volt a törvényes jogaik – többek között a véleménynyilvánítás szabadsága – védelmében szót emelő személyekkel szembeni erőszakos fellépésért. Később a 2012-es parlamenti választások és a 2013-as elnökválasztás idejére az iráni választási bizottság vezetőjévé nevezték ki.

                           2012.3.23.

                           73.

                           FAHRADI Ali

                           Nem: férfi

                           A teheráni igazságügyi minisztérium jogi és a hatósági ellenőrzésekkel foglalkozó felügyelőségének helyettes vezetője. Korábbi karadzsi ügyész. Felelős súlyos emberi jogi jogsértésekért, beleértve olyan büntetőjogi eljárásokban való vádemeléseket, amelyekben halálbüntetést szabtak ki. Ügyészsége idején nagy számban hajtottak végre kivégzéseket a karadzsi régióban.

                           2012.3.23.

                           74.

                           REZVANMA-NESH Ali

                           Nem: férfi

                           Helyettes ügyész az Alborz régióbeli karadzsi tartományban. Súlyosan megsértette az emberi jogokat, többek között tevékenységével hozzájárult egy fiatalkorú kivégzéséhez.

                           2012.3.23.

                           75.

                           RAMEZANI Gholamhossein

                           Nem: férfi

                           2011 óta a védelmi minisztérium hírszerző szolgálatának vezetője; 2009. november – 2011. március: a Pasdaran hírszerzési részlegének parancsnoka; 2008. március – 2009. november: a Pasdaran hírszerzési részlegének alparancsnoka; 2006. április – 2008. március: a Pasdaran védelmi és hírszerzési részlegének vezetője. Közreműködött a véleménynyilvánítás szabadságának elfojtásában, többek között kapcsolatban állt olyan személyekkel, akik a bloggerek/újságírók 2004-es letartóztatásáért és megkínzásáért felelősek, és a híradások szerint szerepe volt a választásokat követő 2009-es tüntetések elfojtásában.

                           2012.3.23.

                           76.

                           SADEGHI Mohamed

                           Nem: férfi

                           Ezredes, a Forradalmi Gárda technikai hírszerzési és kiberhírszerzési szolgálatának parancsnokhelyettese, továbbá a Forradalmi Gárda elemző és szervezett bűnözés elleni küzdelemmel foglalkozó központjának vezetője. Felelős bloggerek/újságírók letartóztatásáért és megkínzásáért.

                           2012.3.23.

                           77.

                           JAFARI Reza

                           Születési idő: 1967
                           Nem: férfi

                           2012 óta tanácsadó a Bírák Fegyelmi Bíróságán. A büntetendő webes tartalmak meghatározásával foglalkozó bizottság tagja, amely szerv a weboldalakért és a közösségi média cenzúrájáért felel. A számítástechnikai bűnözés üldözéséért felelős különleges egység korábbi vezetője 2007 és 2012 között. Részt vett a véleménynyilvánítás szabadságának elnyomásában, többek között felelős volt bloggerek és újságírók letartóztatásáért, fogva tartásáért és büntetőeljárás alá vonásáért. A számítástechnikai bűnözés gyanújával letartóztatott személyekkel rosszul bántak, és a velük szemben folytatott bírósági eljárás tisztességtelen volt.

                           2012.3.23.

                           78.

                           RESHTE-AHMADI Bahram

                           Nem: férfi

                           Az egyik észak-teheráni rendes bíróság bírája. Korábban ellenőr a Teheráni Államügyészi Hivatalban. Teherán tartomány büntetés-végrehajtási ügyekkel foglalkozó hivatalának helyettes vezetője. Teherán korábbi ügyészhelyettese 2013-ig. Ő irányította az evini ügyészi hivatalt. Megtagadta a bebörtönzött emberijog-védők és a politikai fogvatartottak jogait, többek között a látogatáshoz való jogot és a fogvatartottak egyéb jogait.

                           2012.3.23.

                           79.

                           RASHIDI AGHDAM Ali Ashraf

                           Nem: férfi

                           Az Evin börtön 2012 közepén kinevezett, korábbi vezetője. Hivatali ideje alatt romlottak a börtönkörülmények, és a híradások szerint súlyosbodott a fogvatartottak bántalmazása. 2012 októberében, jogai megsértése és a börtönőrök erőszakos fellépése elleni tiltakozásul kilenc női rab éhségsztrájkba kezdett.

                           2013.3.12.

                           80.

                           KIASATI Morteza

                           Nem: férfi

                           Az Ahvázi Forradalmi Bíróság 4. körzetének bírája. Halálra ítélt négy arab politikai foglyot, Taha Heidariant, Abbas Heidariant, Abd al-Rahman Heidariant (fivérek) és Ali Sharifit. A négy férfit letartóztatták, megkínozták és jogszerű eljárás nélkül felakasztották. Ezek az esetek és a jogszerű eljárás hiánya szerepelnek az ENSZ iráni emberi jogi helyzettel foglalkozó különleges előadójának 2012. szeptember 13-i jelentésében és az ENSZ főtitkár Iránról szóló 2012. augusztus 22-i jelentésében.

                           2013.3.12.

                           81.

                           MOUSSAVI Seyed Mohammad Bagher

                           Nem: férfi

                           Az Ahvázi Forradalmi Bíróság 2. körzetének bírája. 2012. március 17-én halálra ítélt öt ahvázi arab férfit, Mohammad Ali Amourit, Hashem Sha’bani Amourit, Hadi Rashedit, Sayed Jaber Alboshokát és Sayed Mokhtar Alboshokát, a »nemzetbiztonság ellen irányuló tevékenységekért« és »Istennel való szembeszegülésért«. A büntetéseket az iráni legfelsőbb bíróság 2013. január 9-én helybenhagyta. Az öt férfit több mint egy évig tartották fogva vádemelés nélkül, megkínozták és jogszerű eljárás nélkül ítélték el.

                           2013.3.12.

                           82.

                           SARAFRAZ Mohammad (Dr.) (más néven: Haj-agha Sarafraz)

                           Születési hely: Teherán
                           Születési idő: 1963 körül
                           Lakóhely: Teherán
                           Nem: férfi

                           A Legfelsőbb Kibertér-ügyi Tanács volt tagja. Az Islamic Republic of Iran Broadcasting (IRIB) korábbi elnöke (2014–2016). Az IRIB World Service és a Press TV műsorszolgáltatók korábbi vezetője; ő volt felelős a programokat érintő döntésekért. Szoros kapcsolatban áll az állambiztonsági apparátussal. Vezetése alatt a Press TV és az IRIB együttműködött az iráni biztonsági szolgálatokkal és az ügyészekkel, és a fogvatartottakból kikényszerített vallomásokat sugárzott, többek között az iráni–kanadai újságíró és filmes, Maziar Bahari vallomását az »Iran Today« című, hetente jelentkező magazinműsorban. Bahari kényszer hatására tett vallomását a börtönben vették fel, és ennek 2011-es sugárzásáért az OFCOM független médiaszabályozó szervezet 100 000  GBP büntetést szabott ki a Press TV-re az Egyesült Királyságban. Sarafraz tehát megsértette a jogszerű és tisztességes eljáráshoz való jogot.

                           2013.3.12.

                           83.

                           JAFARI Asadollah

                           Nem: férfi

                           Mázandarán tartomány ügyészeként Jafari több általa vezetett eljárásban javasolta halálbüntetés kiszabását, aminek nyomán számos kivégzésre, köztük nyilvános kivégzésekre került sor, illetve ami olyan helyzetekhez vezetett, ahol a halálbüntetés – például azért, mert aránytalan és túlzó büntetésnek minősült – ellentétes volt a nemzetközi emberi joggal. Felelősség terhelte továbbá baháiok jogtalan letartóztatásáért és jogaik megsértéséért a letartóztatástól kezdve egészen odáig, hogy magánzárkában tartották őket a hírszerzés fogva tartó központjában.

                           2013.3.12.

                           84.

                           EMADI, Hamid Reza (más néven: Hamidreza Emadi)

                           Születési hely: Hamadán
                           Születési idő: 1973 körül
                           Lakóhely: Teherán
                           Munkahely: a Press TV székhelye, Teherán
                           Nem: férfi

                           A Press TV hírigazgatója. A Press TV korábbi vezető producere.
                           Ő felel a fogvatartottak – köztük újságírók, politikai aktivisták, a kurd és arab kisebbséghez tartozó személyek – kényszerített vallomásainak felvételéért és sugárzásáért, megsértve ezzel a tisztességes és jogszerű eljáráshoz való, nemzetközileg elismert jogot. Az OFCOM független médiaszabályozó szervezet 100 000  GBP büntetést szabott ki a Press TV-re az Egyesült Királyságban, amiért az 2011-ben sugározta az iráni–kanadai újságírónak és filmesnek, Maziar Baharinak a börtönben kényszer hatására tett vallomását. NGO-k jelentése szerint más alkalommal is előfordult, hogy a Press TV kényszer hatására született vallomásokat adott le. Emadi tehát megsértette a jogszerű és tisztességes eljáráshoz való jogot.

                           2013.3.12.

                           85.

                           HAMLBAR Rahim

                           Nem: férfi

                           A Tebrizi Forradalmi Bíróság 1. körzetének bírája. Súlyos büntetéseket szabott ki az azeri etnikai kisebbség tagjaira, valamint munkajogi aktivistákra, azzal vádolva őket, hogy kémkedtek, a nemzetbiztonság ellen tevékenykedtek, az iráni rezsim elleni propagandát folytattak, vagy megsértették az iráni vezetőt. Nagy nyilvánosságot kapott az az ügy, amelyben a 2012. augusztusi iráni földrengést követően segíteni szándékozó húsz önkéntest ítélt börtönbüntetésre, mivel segíteni próbáltak a földrengés áldozatainak. A bíróság szerint az önkéntesek bűnösnek találtattak a nemzetbiztonság elleni bűnök elkövetésére irányuló szervezkedésben és összejátszásban.

                           2013.3.12.

                           86.

                           MUSAVI-TABAR Seyyed Reza

                           Nem: férfi

                           A Sirázi Forradalmi Ügyészség korábbi vezetője. Felelősség terheli politikai aktivisták, újságírók, emberijog-védők, baháiok és meggyőződésük miatt fogva tartottak jogellenes letartóztatásáért és a velük való rossz bánásmódért, azáltal hogy zaklatták, kínozták és vallatták őket, megtagadták tőlük az ügyvédi segítséget és a jogszerű eljáráshoz való jogot. Musavi-Tabar bírói határozatokat írt alá a hírhedt »Pelak 100« börtönben (egy férfi börtönben), többek között egy bahái női foglyot, Raha Sabetet három év magánzárkában letöltendő szabadságvesztés-büntetésre ítélt.

                           2013.3.12.

                           87.

                           KHORAMABADI Abdolsamad

                           A »büntetendő tartalmak felderítésével foglalkozó bizottság« elnöke.
                           Nem: férfi

                           Az igazságügyi felügyeletért felelős igazgatóhelyettes (2018. október 13. óta). A »büntetendő tartalmak felderítésével foglalkozó bizottság« elnevezésű, az internetes cenzúráért és a számítástechnikai bűnözés elleni küzdelemért felelős kormányzati szerv korábbi elnöke. Vezetése alatt a bizottság a számítástechnikai bűnözés fogalmát néhány homályos kategóriával írta le, amelyek büntetendővé teszik a rezsim által nem megfelelőnek ítélt tartalmak létrehozását és megjelentetését. Ő felel számos ellenzéki oldal, elektronikus újság, blog, emberi jogok védelmével foglalkozó NGO-k oldalai, valamint 2012 szeptembere óta a Google és a Gmail letiltásáért. Ő és a bizottság aktív szerepet játszott abban, hogy Sattar Beheshti blogger 2012 novemberében meghalt a rendőri őrizetben. Így az általa vezetett bizottság közvetlenül felelős az emberi jogok szisztematikus megsértéséért, főként azáltal, hogy betilt bizonyos oldalakat, azokhoz csak korlátozottan ad hozzáférést a lakosság számára, és esetenként teljesen lehetetlenné teszi az internethez való hozzáférést.

                           2013.3.12.”


title: A Bizottság (EU) 2020/557 végrehajtási rendelete (2020. április 22.) a 988/2014/EU végrehajtási rendeletnek a Moldovai Köztársaságból származó egyes mezőgazdasági termékekre vonatkozó uniós vámkontingensek tekintetében történő módosításáról

text:
                  23.4.2020

                  HU

                  Az Európai Unió Hivatalos Lapja

                  L 128/1

         A BIZOTTSÁG (EU) 2020/557 VÉGREHAJTÁSI RENDELETE
         (2020. április 22.)
         a 988/2014/EU végrehajtási rendeletnek a Moldovai Köztársaságból származó egyes mezőgazdasági termékekre vonatkozó uniós vámkontingensek tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 58. cikke (1) bekezdésére,
         mivel:

                     (1)

                     Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodást (2) (a továbbiakban: a megállapodás) az Unió 2016. május 23-án az (EU) 2016/839 tanácsi határozat (3) révén megkötötte. A megállapodás 2016. július 1-jén lépett hatályba, ám a benne foglalt rendelkezéseket a Felek ideiglenes jelleggel már 2014. szeptember 1-jétől alkalmazták.

                     (2)

                     2014. szeptember 18-án a Bizottság elfogadta a 988/2014/EU végrehajtási rendeletet (4), amelyben uniós vámkontingenseket nyitott meg a Moldovai Köztársaságból származó mezőgazdasági termékek számára, és rendelkezett e vámkontingensek kezeléséről.

                     (3)

                     2014. december 16-án a Társulási Tanács a 3/2014. sz. határozatával (5) átruházta a megállapodás 438. cikkének (4) bekezdésében említett, kereskedelmi formációban ülésező Társulási Bizottságra a megállapodás egyes, kereskedelemmel kapcsolatos mellékleteinek naprakésszé tételére vagy módosítására vonatkozó jogkört.

                     (4)

                     A megállapodás 147. cikkével összhangban a Moldovai Köztársasággal lefolytatott konzultációk eredményeként az Unió beleegyezett a Moldovából származó csemegeszőlőre és szilvára vonatkozó vámkontingensekhez tartozó mennyiségek növelésébe, valamint egy cseresznyére vonatkozó új vámkontingens bevezetésébe (6). Ennek megfelelően a kereskedelmi formációban ülésező Társulási Bizottság elfogadta a megállapodás XV. mellékletének naprakésszé tételéről szóló 1/2020. sz. határozatot (7).

                     (5)

                     Az Uniós Vámkódex és a hozzá kapcsolódó végrehajtási és felhatalmazáson alapuló jogi aktusok hatálybalépése óta a Bizottság a vámkontingenseket – az (EU) 2015/2447 bizottsági végrehajtási rendeletben (8) a vámkontingensek kezelésére vonatkozóan megállapított szabályokkal összhangban – a szabad forgalomba bocsátásra vonatkozó vám-árunyilatkozatok elfogadásának időbeli sorrendje alapján kezeli.

                     (6)

                     A 988/2014/EU végrehajtási rendeletet ezért ennek megfelelően módosítani kell.

                     (7)

                     Az EU–Moldova Társulási Bizottság 1/2020. sz. határozata 2020. január 23-án lépett hatályba. Az e rendelet mellékletében meghatározott vámkontingensek hatékony kezelésének és kellő időben történő alkalmazásának biztosítása érdekében ezt a rendeletet indokolt ugyanattól az időponttól alkalmazni.

                     (8)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A 988/2014/EU végrehajtási rendelet a következőképpen módosul:

                        1.

                        A 4. cikk helyébe a következő szöveg lép:

                           „4. cikk
                           Az e rendelet mellékletében meghatározott vámkontingenseket az (EU) 2015/2447 bizottsági végrehajtási rendelet (*1) 49–54. cikkének megfelelően kell kezelni.

                           (*1)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).”"

                        2.

                        A melléklet helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2020. január 23-tól kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 22-én.

                  a Bizottság részéről

                  az elnök

               Ursula VON DER LEYEN

            (1)  HL L 269., 2013.10.10., 1. o.

            (2)  HL L 260., 2014.8.30., 4. o.

            (3)  A Tanács (EU) 2016/839 határozata (2016. május 23.) egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásnak az Európai Unió nevében történő megkötéséről (HL L 141., 2016.5.28., 28. o.).

            (4)  A Bizottság 988/2014/EU végrehajtási rendelete (2014. szeptember 18.) a Moldovai Köztársaságból származó mezőgazdasági termékekre vonatkozó uniós vámkontingensek megnyitásáról és kezeléséről (HL L 278., 2014.9.20., 12. o.).

            (5)  Az EU–Moldovai Köztársaság Társulási Tanács 3/2014. sz. határozata (2014. december 16.) a Társulási Tanács egyes hatásköreinek a kereskedelmi formációban ülésező Társulási Bizottságra történő átruházásáról (HL L 110., 2015.4.29., 40. o.).

            (6)  A Tanács (EU) 2019/2245 határozata (2019. december 19.) az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás által létrehozott, kereskedelmi formációban ülésező Társulási Bizottságban a megállapodás XV. mellékletének (Vámok eltörlése) naprakésszé tételével kapcsolatban az Európai Unió által képviselendő álláspontról (HL L 336., 2019.12.30., 283. o.).

            (7)  A kereskedelmi formációban ülésező EU–Moldovai Köztársaság Társulási Bizottság 1/2020 határozata (2020. január 23.) az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás XV. mellékletének (Vámok eltörlése) naprakésszé tételéről (HL L 34., 2020.2.6., 52. o.).

            (8)  A Bizottság (EU) 2015/2447 végrehajtási rendelete (2015. november 24.) az Uniós Vámkódex létrehozásáról szóló 952/2013/EU európai parlamenti és tanácsi rendelet egyes rendelkezéseinek végrehajtására vonatkozó részletes szabályok megállapításáról (HL L 343., 2015.12.29., 558. o.).

            MELLÉKLET

                     „MELLÉKLET
                     A Kombinált Nómenklatúra értelmezésére szolgáló szabályok ellenére az árumegnevezés szövege csupán tájékoztató jellegűnek tekintendő. A preferenciális rendszer alkalmazási körét e melléklet összefüggésében az e rendelet elfogadásakor hatályos KN-kódok határozzák meg.

                                 Rendelésszám

                                 KN-kód

                                 Árumegnevezés

                                 Kontingensidőszak

                                 Éves kontingensmennyiség
                                 (eltérő rendelkezés hiányában tonnában kifejezett nettó tömeg)

                                 09.6800

                                 0702 00 00

                                 Paradicsom frissen vagy hűtve

                                 2014. szeptember 1-jétől 2014. december 31-ig

                                 2 000

                                 2015. január 1-jétől 2015. december 31-ig, valamint ezt követően minden naptári évben

                                 2 000

                                 09.6801

                                 0703 20 00

                                 Fokhagyma frissen vagy hűtve

                                 2014. szeptember 1-jétől 2014. december 31-ig

                                 220

                                 2015. január 1-jétől 2015. december 31-ig, valamint ezt követően minden naptári évben

                                 220

                                 09.6802

                                 0806 10 10

                                 Csemegeszőlő frissen

                                 2014. szeptember 1-jétől 2014. december 31-ig

                                 10 000

                                 2015. január 1-jétől 2015. december 31-ig, valamint ezt követően minden naptári évben, 2019. december 31-ig bezárólag

                                 10 000

                                 2020. január 1-jétől 2020. december 31-ig, valamint ezt követően minden naptári évben

                                 20 000

                                 09.6803

                                 0808 10 80

                                 Alma frissen (az ömlesztett ipari alma [boralma] kivételével, szeptember 16-tól december 15-ig)

                                 2014. szeptember 1-jétől 2014. december 31-ig

                                 40 000

                                 2015. január 1-jétől 2015. december 31-ig, valamint ezt követően minden naptári évben

                                 40 000

                                 09.6806

                                 0809 29 00

                                 Cseresznye (a meggy kivételével) frissen

                                 2020. január 23-tól 2020. december 31-ig, valamint ezt követően minden naptári évben

                                 1 500

                                 09.6804

                                 0809 40 05

                                 Szilva frissen

                                 2014. szeptember 1-jétől 2014. december 31-ig

                                 10 000

                                 2015. január 1-jétől 2015. december 31-ig, valamint ezt követően minden naptári évben, 2019. december 31-ig bezárólag

                                 10 000

                                 2020. január 1-jétől 2020. december 31-ig, valamint ezt követően minden naptári évben

                                 15 000

                                 09.6805

                                 2009 61 10

                                 Szőlőlé (beleértve a szőlőmustot is), nem erjesztve és hozzáadott alkoholtartalom nélkül, legfeljebb 30 Brix-értékkel, amelynek 100 kg nettó tömegre jutó értéke meghaladja a 18 EUR-t, cukor vagy más édesítőanyag hozzáadásával is

                                 2014. szeptember 1-jétől 2014. december 31-ig

                                 500

                                 2015. január 1-jétől 2015. december 31-ig, valamint ezt követően minden naptári évben

                                 500

                                 2009 69 19

                                 Szőlőlé (beleértve a szőlőmustot is), nem erjesztve és hozzáadott alkoholtartalom nélkül, több mint 67 Brix-értékkel, amelynek 100 kg nettó tömegre jutó értéke meghaladja a 22 EUR-t, cukor vagy más édesítőanyag hozzáadásával is

                                 2009 69 51
                                 2009 69 59

                                 Szőlőlé (beleértve a szőlőmustot is), nem erjesztve és hozzáadott alkoholtartalom nélkül, több mint 30, de legfeljebb 67 Brix-értékkel, amelynek 100 kg nettó tömegre jutó értéke meghaladja a 18 EUR-t, cukor vagy más édesítőanyag hozzáadásával is

               ”


title: A Tanács (EU) 2020/562 végrehajtási rendelete (2020. április 23.) a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról

text:
                  24.4.2020

                  HU

                  Az Európai Unió Hivatalos Lapja

                  L 130/23

         A TANÁCS (EU) 2020/562 VÉGREHAJTÁSI RENDELETE
         (2020. április 23.)
         a Mianmarral/Burmával szembeni korlátozó intézkedésekről szóló 401/2013/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Mianmarral/Burmával szembeni korlátozó intézkedésekről és a 194/2008/EK rendelet hatályon kívül helyezéséről szóló, 2013. május 2-i 401/2013/EU tanácsi rendeletre (1) és különösen annak 4i. cikkére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2013. május 2-án elfogadta a 401/2013/EU rendeletet.

                     (2)

                     A Tanács a 401/2013/EU rendelet 4i. cikkének megfelelően felülvizsgálta a jegyzékbe vett személyeknek és szervezeteknek az említett rendelet IV. mellékletében foglalt jegyzékét.

                     (3)

                     Egy jegyzékbe vételre naprakész információk érkeztek.

                     (4)

                     A 401/2013/EU rendelet IV. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 401/2013/EU rendelet IV. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező, és közvetlenül alkalmazandó valamennyi tagállamban.
            Kelt Brüsszelben, 2020. április 23-án.

                  a Tanács részéről

                  az elnök

               G. GRLIĆ RADMAN

            (1)  HL L 121., 2013.5.3., 1. o.

            MELLÉKLET
            A személyeknek és szervezeteknek a 401/2013/EU rendelet IV. mellékletében foglalt jegyzékében a 3. bejegyzés helyébe a következő bejegyzés lép:

                           Név

                           Azonosító adatok

                           A jegyzékbe vétel okai

                           A jegyzékbe vétel dátuma

                           „3.

                           Than Oo

                           Születési idő: 1973. október 12.
                           Nem: férfi
                           Katonai azonosító szám: BC 25723

                           Than Oo dandártábornok a mianmari/burmai fegyveres erők (Tatmadaw) 99. könnyűgyalogos hadosztályának a parancsnoka volt 2018 májusáig. Ezzel összefüggésben felelősség terheli azokért az atrocitásokért és súlyos emberi jogi jogsértésekért, amelyeket a Rakhajn államban élő rohindzsa népességgel szemben a 99. könnyűgyalogos hadosztály 2017 második felében elkövetett. Az említett atrocitások és jogsértések magukban foglalnak jogellenes kivégzéseket, szexuális erőszakot, valamint a rohindzsák házainak és épületeinek szisztematikus felgyújtását.

                           2018.6.25.”


title: A Bizottság (EU) 2020/567 végrehajtási rendelete (2020. április 22.) az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról

text:
                  24.4.2020

                  HU

                  Az Európai Unió Hivatalos Lapja

                  L 129/5

         A BIZOTTSÁG (EU) 2020/567 VÉGREHAJTÁSI RENDELETE
         (2020. április 22.)
         az 1484/95/EK rendeletnek a baromfihús- és tojáságazatban alkalmazandó, valamint a tojásalbuminra vonatkozó irányadó árak meghatározása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet (1) hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre és különösen annak 183. cikke b) pontjára,
         tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról és az 1216/2009/EK, valamint a 614/2009/EK tanácsi rendelet (2) hatályon kívül helyezéséről szóló, 2014. április 16-i 510/2014/EU európai parlamenti és tanácsi rendeletre és különösen annak 5. cikke (6) bekezdésének a) pontjára,
         mivel:

                     (1)

                     Az 1484/95/EK bizottsági rendelet (3) meghatározta a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtásának részletes szabályait, és megállapította az érintett termékekre alkalmazandó irányadó árakat.

                     (2)

                     A baromfihús- és tojáságazati termékekre, valamint a tojásalbuminra vonatkozó irányadó árak meghatározásának alapjául szolgáló adatok rendszeresen végrehajtott ellenőrzéséből az derül ki, hogy bizonyos termékek behozatalának vonatkozásában az irányadó árakat helyénvaló a származási hely szerinti árkülönbségek figyelembevételével módosítani.

                     (3)

                     Az 1484/95/EK rendeletet ennek megfelelően módosítani kell.

                     (4)

                     Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt előírni, hogy e rendelet a kihirdetésének napján lépjen hatályba,

               ELFOGADTA EZT A RENDELETET:

            1. cikk
            Az 1484/95/EK rendelet I. mellékletének helyébe e rendelet mellékletének szövege lép.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 22-én.

                  a Bizottság részéről,

                  az elnök nevében,

               Wolfgang BURTSCHER

                  Főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 150., 2014.5.20., 1. o.

            (3)  A Bizottság 1484/95/EK rendelete (1995. június 28.) a kiegészítőimportvám-rendszer végrehajtásával kapcsolatos részletes szabályoknak és az irányadó áraknak a baromfihús- és tojáságazat, valamint a tojásalbumin tekintetében történő megállapításáról, valamint a 163/67/EGK rendelet hatályon kívül helyezéséről (HL L 145., 1995.6.29., 47. o.).

            MELLÉKLET

                     „I. MELLÉKLET

                                 KN-kód

                                 Árumegnevezés

                                 Irányadó ár
                                 (EUR/100 kg)

                                 A 3. cikkben említett biztosíték
                                 (EUR/100 kg)

                                 Származási hely (1)

                                 0207 12 90

                                 A Gallus domesticus fajhoz tartozó, tisztított és bontott, 65 %-os csirke, fagyasztva

                                 128,7

                                 0

                                 AR

                                 0207 14 10

                                 A Gallus domesticus fajhoz tartozó baromfi darabolva, csont nélkül, fagyasztva

                                 212,3
                                 195,3
                                 269,6
                                 220,7

                                 26
                                 32
                                 9
                                 24

                                 AR
                                 BR
                                 CL
                                 TH

                                 1602 32 11

                                 A Gallus domesticus fajhoz tartozó baromfiból készült termékek főzés nélkül

                                 192,6

                                 28

                                 BR

               ”

               (1)  A Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott országnómenklatúra szerint.